এলাকার লোকজন এতে বাধা দিলে ঠিকাদারী প্রতিষ্ঠান মিথ্যা অভিযোগ দিয়ে স্থানীয়দের হয়রানী করার চেষ্টা করছে। বরিশাল জনস্বাস্থ্য বিভাগের প্রকৌশলী মো. শাহআলম অবৈধভাবে কৌশলে এ কাজের অশিংদার থাকায় প্রভাবশালী ওই ঠিকাদার কারো কথায় কর্নপাত না করেই নিজের ইচ্ছেমত কাজ করছেন। আমরা বিশুদ্ধ পানি সরবরাহ নিশ্চিত করার জন্য সঠিক পদ্ধতিতে কাজের দাবি জানাচ্ছি।স্থানীয় বাসিন্দা আবদুর রহিম জানান, একতো নিন্মমানের সামগ্রী দিয়ে কাজ করা হচ্ছে, অন্যদিকে কাজের জন্য ব্যবহার করা নির্মান সামগ্রী আনার জন্য ট্রাক ব্যবহার করায় দক্ষিণ রূপাতলী খান সড়কটি বেহাল হয়ে পড়েছে। এ সড়ক দিয়ে এখন যাতায়াত করা কষ্ট হয়ে গেছে। সড়ক নষ্ট করে সাধারণ মানুষকে দুর্ভোগে ফেলে ঠিকাদারী প্রতিষ্ঠান নিজেদের পকেট ভারি করার চেষ্টা করছেন। আমরা অভিলম্বে বিষয়টি তদন্ত করে ব্যবস্থা গ্রহনের দাবি জানাচ্ছি। সরেজমিনে গিয়ে ঠিকাদারী প্রতিষ্ঠানের ম্যানেজার মো. সোলায়মানের সাথে কথা হয়। তিনি বলেন, কোন অনিয়ম হচ্ছে না। কাজ ওয়ার্ক অর্ডার অনুযায়ীই হচ্ছে।